

**YΠOMNHMA ΦΟΡΕΩΝ ΔΗΜΟΥ ΑΓΙΑΣ, ΤΕΜΠΩΝ ΚΑΙ ΓΕΙΤΟΝΙΚΩΝ ΠΕΡΙΟΧΩΝ**

**ΓΙΑ ΤΗΝ ΙΔΡΥΣΗ ΜΟΝΑΔΩΝ ΜΥΔΟΚΑΛΛΙΕΡΓΕΙΑΣ ΣΤΗΝ ΠΕΡΙΟΧΗ ΜΑΣ**

**Στόμιο : 11 Φλέβάρη 2024**

**Αριθμ. Πρωτ. : 04 / 2024**

**ΑΠΌ : Δίκτυο Πολιτισμού Περιβάλλοντος και Βιώσιμης Ανάπτυξης**

**Mail :** diktyotempidelta@gmail.com

**Τηλέφωνο : 6972-410.041**

**ΠΡΟΣ :**

1. **Αποκεντρωμένη Διοίκηση Θεσσαλίας Στερεάς Ελλάδας,**
2. **Περιφέρεια Θεσσαλίας,**
3. **Αρμόδια Υπουργεία (Ναυτιλίας, Τουρισμού, Αγροτικής Ανάπτυξης, Περιβάλλοντος),**
4. **Βουλευτές νομού Λάρισας,**
5. **Δήμους Αγιάς και Τεμπών,**
6. **Μαζικούς Φορείς της περιοχής.**
7. **Μ. Μ. Επικοινωνίας**

Εμείς οι εκπρόσωποι των φορέων της ευρύτερης περιοχής των δήμων Αγιάς, Τεμπών και γειτονικών περιοχών, εκφράζουμε την κατηγορηματική **αντίθεσή μας στην ίδρυση μονάδων *μυδοκαλλιέργειας*** στην θαλάσσια περιοχή της Αλεξανδρινής.

Όπως εκφράστηκε ομόφωνα στις δημόσιες διαβουλεύσεις στις 4/12/2019, στις 17/12/2023 και στις …/2/2024 θεωρούμε ότι η ίδρυση τέτοιων εκμεταλλεύσεων θα προκαλέσουν **καταστροφικές επιπτώσεις** με την δυνατότητα επέκτασής τους στην ευρύτερη θαλάσσια περιοχή της Αλεξανδρινης, Στομίου, Κόκκινου νερού και Κουλούρας, Καστρί Λουτρού, Νέων Πόρων και Πλαταμώνος, διότι:

Α) Eρχεται σε σύγκρουση με όλους τους παραγωγικούς κλάδους της περιοχής που είναι *ο* ***τουρισμός****, η* ***επαγγελματική αλιεία*** *και η* ***αγροτική παραγωγή*** στην εύφορη πεδιάδα του Δέλτα Πηνειού.

Β) Επιπλέον αυτές οι εκμεταλλεύσεις μυδοκαλλιέργειας ***έρχονται σε αντίθεση με τα εγκεκριμένα ΣΧΟΟΑΠ των Δήμων Αγιάς (ΦΕΚ 14/2016) και Τεμπών (ΦΕΚ 13/2012)*** που προβλέπουν τις εν λόγω περιοχές ως ειδικής προστασίας παράκτιες ζώνες και ως περιοχές με οικισμούς παραθεριστικής κατοικίας με παράλληλη ανάπτυξη αγροτικών και τουριστικών δραστηριοτήτων και ως εκ τούτου δεν επιτρέπουν τα ως άνω ΣΧΟΟΑΠ την ίδρυση υδατοκαλλιεργειών

Γ) Οι προτεινόμενες εκμεταλλεύσεις μυδοκαλλιέργειας έρχονται ***σε αντίθεση με το ειδικό πλαίσιο χωροταξικού σχεδιασμού και αειφόρου ανάπτυξης για τις υδατοκαλλιέργειες, άρθρο 7 Αρ. 31722/2011 ΦΕΚ 2505/2011****,* που ορίζει ότι η χωροθέτηση νέων μονάδων υδατοκαλλιεργειών πρέπει να αποφεύγεται στις περιοχές που είτε χαρακτηρίζονται ανεπτυγμένες τουριστικά, είτε σε περιοχές που παρουσιάζουν ενδιαφέρον για την ανάπτυξη θαλάσσιου τουρισμού.

Δ) Επίσης οι προτεινόμενες εκμεταλλεύσεις μυδοκαλλιέργειας έρχονται ***σε αντίθεση με το άρθρο 6 της Οδηγίας της Ευρωπαϊκής Ένωσης 92/43 ΕΕC για τις περιοχές Νatura 2000***, όπου ανήκει η προτεινόμενη περιοχή εγκατάστασης μυδοκαλλιέργειας, καθόσον συγκρούεται αυτή η δραστηριότητα με το προβλεπόμενο στην κοινοτική οδηγία δημόσιο συμφέρον, που θεωρεί τις αρνητικές επιπτώσεις της μυδοκαλλιέργειας στο περιβάλλον (η περιοχή προστατεύει τα πουλιά και την βιοποικιλότητα), την ανθρώπινη υγεία, και άλλα συμφέροντα κοινωνικού χαρακτήρα όπως απασχόληση και οικονομικές δραστηριότητες, (αλιείας, αγροτικές και τουριστικές στην περιοχή Natura 2000 του Δέλτα Πηνειού - GR 1420015 ZEΠ/ Νόμος 3937/2011).

**Για τους παραπάνω λόγους ΔΗΜΟΣΙΟΥ συμφέροντος και κοινωνικών, οικονομικών και περιβαλλοντικών επιπτώσεων, καθώς και για τους αναφερόμενους στα Υπομνήματα των Δήμων Αγιάς και Τεμπών, καλούμε τους αρμόδιους Φορείς και υπηρεσίες να μην εγκρίνουν την ιδρυση και λειτουργία των εν λόγω εκμεταλλεύσεων μυδοκαλλιέργειας.**

**ΟΙ ΥΠΟΓΡΑΦΟΝΤΕΣ ΕΚΠΡΟΣΩΠΟΙ ΦΟΡΕΩΝ**